Uznesenie Okresného súdu Vranov nad Topľou sp. zn. 7Pc/9/2024 z 21. 5. 2024

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 7Pc/9/2024 8824200730 21. 05. 2024 JUDr. Martina Melníková ECLI:SK:OSVT:2024:8824200730.2
Uznesenie Okresný súd Vranov nad Topľou v právnej veci navrhovateľky: A. B., nar. XX.XX.XXXX, trvale bytom XXX XX C. D. XXX, proti odporcovi: E. B., nar. XX.XX.XXXX, trvale bytom F. XXX/X, A., G. - H., o príspevok pre rozvedenú manželku, t a k t o rozhodol: Súd konanie z a s t a v u j e . Žiaden z účastníkov n e m á nárok na náhradu trov konania. odôvodnenie: 1. Navrhovateľka sa podaným návrhom doručeným súdu dňa 19.04.2024 domáhala vydania rozhodnutia, ktorým by súd uložil odporcovi platiť príspevok pre rozvedenú manželku. 2. Navrhovateľka v podaní, ktoré bolo tunajšiemu súdu doručené dňa 16.05.2024 uviedla, že odvoláva svoje podanie. Odporcovi odpúšťa a momentálne má príjem a to invalidný dôchodok. 3. Súd vyššie uvedené podanie posúdil podľa obsahu ako späťvzatie návrhu. 4. Podľa § 124 ods. 1 Civilného sporového poriadku, každé podanie sa posudzuje podľa jeho obsahu. 5. Podľa § 29 ods. 1 zákona č. 161/2015 Z. z. Civilného mimosporového poriadku (ďalej len ,,CMP“), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 6. V zmysle § 29 ods. 2 CMP, súd konanie nezastaví, ak sa mohlo začať aj bez návrhu a je potrebné v konaní pokračovať. 7. V zmysle § 29 ods. 3 CMP, súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 8. Podľa článku 12 CMP, súd postupuje v konaní tak, aby vec bola čo najrýchlejšie prejednaná a rozhodnutá, predchádza zbytočným prieťahom, koná hospodárne a bez zbytočného a neprimeraného zaťažovania účastníkov konania a iných osôb. 9. Podľa § 52 CMP, žiaden z účastníkov nemá nárok na náhradu trov konania, ak tento zákon neustanovuje inak.
10. Vzhľadom na skutočnosť, že navrhovateľka zobrala svoj návrh v celom rozsahu späť ešte pred začatím pojednávania a ešte pred doručením návrhu osobe, ktorá bola označená ako odporca, súd konanie zastavil. Vzhľadom na zásadu hospodárnosti konania, aby súd požadoval od osoby, ktorá bola označená ako odporca súhlas k späťvzatiu, ktorá sa o tejto právnej veci ešte nedozvedela. 11. O trovách konania súd rozhodoval podľa § 52 CMP, v zmysle ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu možno podať odvolanie písomne v lehote 15 dní odo dňa jeho doručenia na Okresnom súde vo Vranove nad Topľou. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje na nesprávne (odvolacie dôvody) a čoho sa odvolateľ domáha( odvolací návrh ). Odvolacie dôvody možno meniť a dopĺňať až do rozhodnutia o odvolaní.

